LG Optimus L2 II

LG Optimus L2 II je smartfón, ktorý navrhla a vyrába spoločnosť LG Electronics. Patrí do druhej generácie rady L. Operačný systém používa Android 4.1.2 Jelly Bean. Je to smartfón nižšej triedy bez zvláštnych funkcií a má používateľské rozhranie Optimus. Od modelu LG Optimus L3 II sa líši podporou 2 SIM kariet.

Vybavený je jednojadrovým procesorom Qualcomm MSM7225A Snapdragon Cortex-A5 s frekvenciou 1 GHz s 512 MB RAM a 4 GB vnútorného úložiska, ktoré je možné rozšíriť microSD kartou do 32 GB. Grafický procesor je Adreno 200.

Použitý displej je veľkosti 3,2 palcov, s rozlíšením 240x320 bodov (125 dpi), vyrobený IPS technológiou. Telefón je vybavený konektivitou Wi-Fi a Bluetooth a kapacita batérie je 1540 mAh.

 Zdroj 
 Špecifikácia na stránke gsmarena

Kategória:Mobilné telefóny LG